CELEX: 32007R0738
Language: sk
Date: 2007-06-28 00:00:00
Title: Nariadenie Komisie (ES) č. 738/2007 z  28. júna 2007 , ktorým sa upravujú dodávkové povinnosti v súvislosti s trstinovým cukrom, ktorý sa má doviezť podľa protokolu AKT a dohody s Indiou na dodávkové obdobie 2006/2007

29.6.2007   
            
            
               SK
            
            
               Úradný vestník Európskej únie
            
            
               L 169/19
            
         
      NARIADENIE KOMISIE (ES) č. 738/2007
   z 28. júna 2007,
   ktorým sa upravujú dodávkové povinnosti v súvislosti s trstinovým cukrom, ktorý sa má doviezť podľa protokolu AKT a dohody s Indiou na dodávkové obdobie 2006/2007
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 318/2006 z 20. februára 2006 o spoločnej organizácii trhov v sektore cukru (1), a najmä na jeho článok 31,
   keďže:
   
               (1)
            
            
               V článku 12 nariadenia Komisie (ES) č. 950/2006 z 28. júna 2006, ktorým sa na hospodárske roky 2006/2007, 2007/2008 a 2008/2009 ustanovujú vykonávacie opatrenia na dovoz a rafináciu produktov zo sektora cukru v rámci určitých colných kvót a preferenčných dohôd (2), sa ustanovujú podrobné pravidlá týkajúce sa určenia dodávkových povinností s nulovou colnou sadzbou v súvislosti s výrobkami, na ktoré sa vzťahuje kód KN 1701 vyjadrených ekvivalentom bieleho cukru, pre dovozy pochádzajúce zo signatárskych krajín protokolu AKT a dohody s Indiou.
            
         
               (2)
            
            
               Na dodávkové obdobie 2006/2007 sa tieto množstvá stanovili nariadením Komisie (ES) č. 81/2007 z 29. januára 2007, ktorým sa stanovujú dodávkové povinnosti v súvislosti s trstinovým cukrom, ktorý sa má doviezť podľa protokolu AKT a dohody s Indiou na dodávkové obdobie rokov 2006/2007 (3).
            
         
               (3)
            
            
               V odsekoch 1 a 2 článku 7 protokolu AKT sa ustanovujú pravidlá pre prípad, že štát AKT nedodá dohodnuté množstvo.
            
         
               (4)
            
            
               Príslušné orgány štátov Kongo, Pobrežie Slonoviny, Keňa, Madagaskar a Trinidad a Tobago informovali Komisiu, že nebudú schopné dodať celé dohodnuté množstvo a že nepožadujú dodatočné dodávkové obdobie.
            
         
               (5)
            
            
               Po porade s príslušnými štátmi AKT by sa preto nedodané množstvo malo opätovne prideliť, aby sa zabezpečila jeho dodávka v dodávkovom období 2006/2007.
            
         
               (6)
            
            
               Nariadenie (ES) č. 81/2006 by sa preto malo zrušiť a množstvá dodávkových povinností na dodávkové obdobie 2006/2007 by sa mali upraviť v súlade s článkom 12 ods. 1 a článkom 12 ods. 2 písm. c) nariadenia (ES) č. 950/2006.
            
         
               (7)
            
            
               V odseku 2 článku 14 nariadenia (ES) č. 950/2006 sa uvádza, že odsek 1 tohto článku sa nevzťahuje na množstvo opätovne pridelené v súlade s článkom 7 ods. 1 alebo 2 protokolu AKT. Množstvo opätovne pridelené podľa tohto nariadenia by sa preto malo doviezť pred 30. júnom 2007. Kvôli neskorému rozhodnutiu o opätovnom pridelení a pri zohľadnení lehoty, počas ktorej je povolené žiadať o dovozné povolenia, však nebude možné dodržať termín uzávierky. Preto by sa článok 14 ods. 1 nariadenia (ES) č. 950/2006 mal vzťahovať aj na množstvo opätovne pridelené podľa tohto nariadenia.
            
         
               (8)
            
            
               Opatrenia stanovené v tomto nariadení sú v súlade so stanoviskom Riadiaceho výboru pre cukor,
            
         PRIJALA TOTO NARIADENIE:
   Článok 1
   Dodávkové povinnosti v súvislosti s výrobkami, na ktoré sa vzťahuje kód KN 1701, vyjadrené v tonách ako ekvivalent bieleho cukru pre dovozy pochádzajúce zo signatárskych krajín protokolu AKT a dohody s Indiou na dodávkové obdobie 2006/2007 a pre každú z príslušných vyvážajúcich krajín sa týmto upravujú tak, ako je uvedené v prílohe.
   Článok 2
   Odchylne od článku 14 ods. 2 nariadenia (ES) č. 950/2006 sa článok 14 ods. 1 tohto nariadenia vzťahuje na množstvo opätovne pridelené podľa tohto nariadenia a dovezené po 30. júni 2007.
   Článok 3
   Nariadenie (ES) č. 81/2007 sa týmto zrušuje.
   Článok 4
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 28. júna 2007
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. EÚ L 58, 28.2.2006, s. 1. Nariadenie naposledy zmenené a doplnené nariadením Komisie (ES) č. 247/2007 (Ú. v. EÚ L 69, 9.3.2007, s. 3).
   
      (2)  Ú. v. EÚ L 178, 1.7.2006, s. 1. Nariadenie naposledy zmenené a doplnené nariadením (ES) č. 371/2007 (Ú. v. EÚ L 92, 3.4.2007, s. 6).
   
      (3)  Ú. v. EÚ L 21, 30.1.2007, s. 3.
   
      PRÍLOHA
      Dodávkové povinnosti pre dovozy preferenčného cukru pochádzajúceho zo signatárskych krajín protokolu AKT a dohody s Indiou na dodávkové obdobie 2006/2007 vyjadrené v tonách ako ekvivalent bieleho cukru
      
                  Signatárske krajiny protokolu AKT/dohody s Indiou
               
               
                  Dodávkové povinnosti na roky
                  2006/2007
               
            
                  Barbados
               
               
                  33 234,21
               
            
                  Belize
               
               
                  42 689,30
               
            
                  Kongo
               
               
                  0,00
               
            
                  Pobrežie Slonoviny
               
               
                  520,00
               
            
                  Fidži
               
               
                  174 596,53
               
            
                  Guyana
               
               
                  167 302,91
               
            
                  India
               
               
                  10 208,11
               
            
                  Jamajka
               
               
                  121 412,96
               
            
                  Keňa
               
               
                  41,00
               
            
                  Madagaskar
               
               
                  6 049,50
               
            
                  Malawi
               
               
                  27 983,19
               
            
                  Maurícius
               
               
                  488 343,91
               
            
                  Mozambik
               
               
                  10 488,04
               
            
                  Uganda
               
               
                  0,00
               
            
                  Svätý Krištof a Nevis
               
               
                  0,00
               
            
                  Surinam
               
               
                  0,00
               
            
                  Svazijsko
               
               
                  126 304,79
               
            
                  Tanzánia
               
               
                  10 270,00
               
            
                  Trinidad a Tobago
               
               
                  23 500,00
               
            
                  Zambia
               
               
                  12 085,21
               
            
                  Zimbabwe
               
               
                  36 231,46
               
            
                  Spolu
               
               
                  1 291 261,13